اثبات بوجود روح بس مقنع عشان في ملحد سالني و الحب و الكره و الزعل هرموانات ؟
اضربه بالقلم وقل له ما تغضبش ، دي هرمونات ، اتحكم في هرموناتك أحبيبي مش ناقصة أطفال.  دا جهل ، جهل بكل حاجة ، من أول العلم التجريبي ، لغاية طبيعة الوعي الإنساني ، لغاية طبيعة المشاعر والعقل والتفكير ، لغاية الدين نفسه.  شوف ، كيف يتحول "الهرمون" إلى "شعور" دا عبارة عن لغز كبير جدًا ، لم يحله العلم ولم يتطرق له من أي طرف أصلًأ ، ليه؟  لأن الهرمون دا عبارة عن جزيء حضرتك ، مقدار من المادة عادي خالص ، لو حقنت بيه روبوت عنده عقل إلكتروني من السيليكون ، ولا هيشعر بسعادة ولا بأم الخلول ، إزاي بقى الهرمون دا بيتحول لسعادة وحزن وعمليات إدراكية إنسانية ، العلم ما يعرفش ، وما عندوش جواب حتى ، أو شبه جواب ، أو نصف جواب. ودي مشكلة ظاهرية لمشكلة أكبر وهي مشكلة الوعي ، أن مصدر الوعي الإنساني نفسه غير معروف ، لا للعلم ولا لغيره ، ومعنى كون الإنسان "واعي" او "يشعر" هي لغز كامل ، سواء في ميدان الفلسفة ، أو ميدان العلم. فصاحبك دا جاهل جهل مركّب ، لأنه إفراز الجسم للهرمونات دا عبارة عن الكيفية ، الكيفية اللي الجسم بيستجيب بيها لشعور ما ، لكن هو الشعور دا عبارة عن إيه؟ ، ما نعرفش! دا كلام سوزان غرينفلد ، وهي عالمة أعصاب مشهورة ، وصاحبة كتاب : تغيّر العقل. الصور دي من فصل اسمه : كيف يصبح الدماغ عقلًا؟! وهي بتشرح الحوار دا: http://imgur.com/a/u9QED